Diari Oficial de la Generalitat Valenciana


Sumari del DOGV 4318, del 21-08-2002 (2002/8009)

ACORD de 27 de juny de 2002, de la Comissió Territorial d'Urbanisme de València, relatiu a l'homologació modificativa del sector 1 del Pla General d'Ordenació Urbana d'Aldaia.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4318

Data del DOGV
:   21-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8009


Data del document
:   27-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aldaia
    * pla d'urbanisme

ACORD de 27 de juny de 2002, de la Comissió Territorial d'Urbanisme de València, relatiu a l'homologació modificativa del sector 1 del Pla General d'Ordenació Urbana d'Aldaia. [2002/8009]
  
Vist l'expedient tramés per l'Ajuntament d'Aldaia referit a l'homologació modificativa del sector 1 del Pla General d'Ordenació Urbana, als efectes de la seua aprovació definitiva, i de conformitat amb el següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 31 de març de 1999. Una vegada transcorregut el corresponent període d'exposició pública (notificat mitjançant edicte municipal, DOGV de 7 de juny de 1999 i anunci en el diari Levante de 22 d'abril de 1999), en el qual es van presentar 6 al·legacions, es va emetre informe sobre estes en data 21 de març de 2001, i el va aprovar provisionalment el ple de la corporació local el 3 d'abril de 2001.
  
Segon
  
El projecte consta de memòria i plànols.
  
Tercer
  
L'objecte del projecte és l'homologació i l'ordenació detallada del sector 1 de sòl urbanitzable programat terciari del Pla General d'Ordenació Urbana d'Aldaia.
  
La citada homologació és modificativa en els següents aspectes:
  
- Substitució de l'ús global de sector que passa de terciari a residencial.
  
- Redelimitació del sector incloent 4.107 m² corresponents al tram de ronda de circumval·lació que separa el sector PP-1 del sector PP-A, donada l'existència d'un antic compromís municipal en el sentit de la seua inclusió i de respectar l'aprofitament urbanístic. A més el nou mesurament obtingut per alçament topogràfic digitalitzat (de 163.540 m² a 173.314 m²).
  
- Establiment de l'àrea de repartiment coincident amb el sector i càlcul de l'aprofitament tipus obtenint 0,566 m²/m². (Resultat d'aplicar a l'aprofitament mitjà que marcava el Pla per al sector ?0,39936 UA/m²- el coeficient de zona establit en el PGOU per a l'ús residencial en comparació amb el terciari. ?0,7-.
  
- Modificació de l'Índex d'Edificabilitat Bruta del sector que passa de 0,56 m²/m² a 0,566 m²/m², utilitzant el mateix valor de l'aprofitament tipus.
  
- S'inclou com a xàrcia secundària una reserva de sòl escolar prevista en el Pla General d'Ordenació Urbana com a sistema general.
  
- Modificació de l'ordenació detallada amb caràcter indicatiu ?no vinculant-, a excepció de la continuïtat funcional del viari existent en les zones confrontants i de la ubicació de la zona verda 3SJL i de l'equipament SED.
  
En el següent quadre se resumixen les dades numèriques més rellevants que implica la modificació:
  
SECTOR ?1- Planejament Modificació Diferència
  
 vigent prevista
  
Classificació Urbanitzable Urbanitzable
  
Ús global Terciari Residencial
  
SuperfÍcie total -m²- 163.540,19 958.364,00
  
SuperfÍcie computable -m²- 120.000,44 224.289,00 57.421,00
  
Edificabilitat bruta -m²/m²- 0,560 0,566 0,006
  
Sostre edificable total -m²t- 67.200,44 511.272,29 33.220,29
  
Edificabilitat residencial -m²/m²- 0,60 0,65 0,05
  
Aprof. Mitjà/tipus del sector/àrea
  
de repartiment -m²/m²- 0,39124 0,56782 0,16936
  
Nre. d'habitatges 0 892 892
  
Població del sector 0 2.856 2.856
  
Densitat d'habitatges/ha 0,00 50,28 50,28
  
Sistemes generals /xàrcia
  
primària adscrits -m²- 43.540,00 25.463,00 -18.077,00
  
Quart
  
No s'han sol·licitat informes sectorials durant la tramitació de l'expedient, encara que hi ha un informe per part del Servei de Projectes i Construccions Escolars de la Direcció General de Règim Econòmic de la Conselleria de Cultura, Educació i Ciència, de 23 de maig de 2000, referent a l'expedient de modificació puntual núm. 11 del PGOU d'Aldaia on s'informava de la necessitat d'ajustar la reserva educativa prevista en la zona de La Captiva als 12.000 m², en el moment en què s'aprovara l'homologació modificativa del sector 1, garantint que la reducció superficial de la parcel·la del C.P. Blasco Ibáñez no deixa fora de servici el centre.
  
Cinqué
  
Aldaia té un Pla General d'Ordenació Urbana homologat amb aprovació definitiva per la Comissió Territorial d'Urbanisme amb data 15 de gener de 1990.
  
Sisé
  
La Comissió Territorial de 30 de juny de 2001 va prendre l'acord de suspendre l'aprovació definitiva de l'homologació modificativa del sector 1 del municipi d'Aldaia per les següents raons:
  
- La falta de justificació de la desqualificació de l'equipament educatiu dotacional estructural.
  
- La falta de justificació de l'estàndard de places d'aparcament en vials públics.
  
- L'incompliment del que estableix l'article 17 de l'annex del Reglament de Planejament de la Comunitat Valenciana relatiu a l'estàndard de Parc Públic de Xàrcia Primària.
  
Seté
  
Amb data 9 d'abril es rep informe de la Direcció General de Règim Econòmic en la seua Àrea d'Infraestructures de la Conselleria de Cultura i Educació en sentit favorable a l'homologació modificativa del sector 1 del PGOU d'Aldaia, i han estudiat la suficiència i idoneïtat de les reserves escolars previstes tant en sòl urbà com en els sòls de nou desenvolupament amb la condició que s'excloguen condicions limitadores de l'edificabilitat, en les Normes Urbanístiques que pogueren impedir la construcció de centres educatius en les parcel·les establides.
  
Huité
  
Amb data 25 d'abril de 2002 es rep certificat de l'acord plenari de 19 de febrer de 2002 on es justifica el canvi de xàrcia primària de dotació pública a xàrcia secundària respecte de l'equipament educativodocent que s'inclou en el sector 1.
  
Així mateix se sol·licita de la Comissió Territorial d'Urbanisme l'aprovació definitiva parcial de l'homologació modificativa del sector 1, estrictament en l'àmbit de la reserva d'equipament educativodocent SED així com del seu entorn vial de servici, condicionant l'aprovació de la resta del sector i la possibilitat del seu desenvolupament (pla parcial i PAI) a l'aprovació definitiva de la modificació puntual del PGOU que es tramitarà per al desdoblament i desviació de la carretera VV-3019 €Camí Sant Onofre- o qualsevol altra modificació que permeta l'increment necessari de xàrcia primària de parc públic proporcionat a l'increment poblacional del sector.
  
Nové
  
Amb data 9 de maig de 2002 té entrada còpia del certificat del secretari de l'Ajuntament relatiu a l'informe emés per l'arquitecte municipal on interpreta les condicions d'edificabilitat aplicables als equipaments docents en funció de la normativa del PGOU, incloent una edificabilitat d'1/2 m²t/m²s i una altura màxima de 15,50 m sempre que no sobrepasse un pla inclinat a 45º que nasca des de la línia d'alineació de façana amb una altura de 10 m.
  
Desé
  
Amb data 14 de juny té entrada en este Servei un escrit de l'alcaldia on s'inclou un informe justificatiu dels aspectes que van produir la suspensió de l'aprovació parcial de l'homologació modificativa del sector 1 al maig de 2002.
  
Fonaments de dret
  
Primer
  
La tramitació ha sigut correcta, d'acord amb el que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, sobre Homologació de Plans d'Urbanisme a la citada Llei.
  
Segon
  
La documentació està completa als efectes del compliment del que preceptuen els articles 27 i 28 de la Llei Reguladora de l'Activitat Urbanística i en l'apartat II.10 de la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
La justificació de les modificacions de l'homologació és la següent:
  
- El canvi d'ús global:
  
Per a evitar la consolidació d'una zona d'aspecte industrial entre els nuclis d'Aldaia i el barri del Crist, tenint en compte que la demanda de sòl residencial ha evolucionat a l'alça des de les dates en què es va elaborar el PGOU (any 90) ?S'adjunta quadre amb número d'habitatges corresponents a les llicències sol·licitades en els últims 15 anys i s'observa este fet-.
  
A més es tracta d'un sector estratègic, ja que és l'únic dels delimitats pel PGOU que pot assumir el canvi a l'ús global residencial per la seua posició en el conjunt de l'estructura urbana projectada, i és l'única alternativa, abans d'ampliar sòl residencial utilitzant per a això zones d'horta.
  
S'intenta atendre així plantejaments i reivindicacions que al seu dia el Pla no va atendre per considerar que no tenien acceptació en el mercat en aquell moment però que en l'actual sí que ho tenen.
  
- Reserves de sòl per a dotacions de la xàrcia estructural:
  
S'inclouen 18.081 m² de zones verdes que es computen com a xàrcia secundària atés que complixen les condicions de l'article 2 de l'annex del Reglament de Planejament. Són de cessió obligatòria i gratuïta.
  
A més s'inclouen 7.382 m² de xàrcia primària viària que seran de cessió obligatòria i gratuïta, ja que s'integren en l'àrea de repartiment però no computen com a xàrcia secundària per al compliment dels estàndards dotacionals.
  
- Condicionaments a les reserves de sòl per a dotacions.
  
S'inclouen com a vinculants la ubicació de la zona verda 3-SJL situada paral·lelament a la carretera VV-3018 €Camí Sant Onofre- i la ubicació de l'equipament educativocultural (SED) confrontant amb el Col·legi Públic Blasco Ibáñez.
  
- Justificació de la reserva suplementària de dotació de la xàrcia primària de zones verdes.
  
L'increment de població que suposa la modificació és de 2856 habitants, la població total passa de 33160 a 36626 habitants.
  
El Pla General d'Ordenació Urbana establix un total de 191.300 m² de sistema general programats pel Pla i 67.000 m² sense programar.
  
Amb aquests valors se seguix complint l'estàndard de xàrcia primària de zones verdes / sistemes generals, concretament només amb la superfície programada pel Pla s'obté un estàndard de 5,25 m² de zona verda/parc públic per habitant.
  
- Modificacions de la xàrcia primària o estructural:
  
Quant a la xàrcia viària, dels 13.840 m² que marca el PGOU es reduïxen a 7.382 m² atés que s'inclouen només aquells vials que corresponen a l'ampliació de la Ronda Nord o del Pont Nou, la connexió d'esta ronda amb la VV-3018 i l'accés Aldaia-barri del Crist.
  
La resta de vials queden com a secundaris pel seu caràcter.
  
Quant als espais lliures es passa de 17.700 m² a 18.081 m², i es mantenen en la seua totalitat.
  
Quant als equipaments, s'elimina com a xàrcia primària la reserva inclosa al costat del Col·legi Públic Blasco Ibáñez, per a possibilitar la viabilitat de l'actuació mitjançant habitatges de tipus unifamiliar aïllat.
  
Es pretén la reordenació de la parcel·la conjunta de forma que s'aconseguisca una parcel·la de 13.000 m² per al nou Institut, mantenint 9.671 per al Col·legi Públic Blasco Ibáñez.
  
Quart
  
A la vista del que antecedix cal fer les següents apreciacions:
  
Es produïx en el sector un important increment de la superfície computable del sector produït ja que s'inclouen tots els elements de la xàrcia primària, parcs públics ?PJL- i xàrcia primària viària en la dita superfície.
  
Així mateix es modifica el caràcter d'una dotació educativa, que apareix com a sistema general en el PGOU i passa a considerar-se xàrcia secundària.
  
Tota vegada que en eixa parcel·la es desenvoluparà un nou Institut d'Ensenyança Secundària, que tindrà una superfície de 13.000 m²; segons el document presentat, la variació del caràcter de sistema general existent no queda prou justificada.
  
Cinqué
  
Els estàndards aplicables al sector són els que establix l'annex del Decret 201/1998, de 15 de desembre, que aprova el Reglament de Planejament de la Comunitat Valenciana.
  
En el següent quadre es realitza esta comprovació:
  
Per tant, es comprova el compliment dels estàndards establits en l'annex del Reglament de Planejament de la CV, a excepció de les places d'aparcament en vials públics la justificació de les quals no s'inclou en el document.
  
Sisé
  
En compliment de l'article 17 de l'annex del Reglament de Planejament, ja que es tracta d'un canvi d'ordenació que comporta un increment poblacional de més de 1.000 habitants en el potencial de la població municipal, haurà d'acompanyar-se de la corresponent reserva suplementària de parc públic de xàrcia primària, aspecte este no arreplegat en el document.
  
Seté
  
És necessari fer constar que el Pla General d'Ordenació Urbana d'Aldaia ha sofert variades modificacions des de la seua entrada en vigor, tant de caràcter puntual com de caràcter estructural. És significatiu que gran part dels sectors de sòl urbanitzable han hagut de ser modificats per a adequar els seus aprofitaments a noves situacions, i amb això s'ha trencat la unitat que el citat instrument de planejament tenia per a cada un dels quadriennis previstos. L'anterior, unit a la nova realitat jurídica de l'urbanisme i les noves situacions generades, fan necessari recomanar la revisió de l'instrument de planejament general vigent en el municipi d'Aldaia.
  
Huité
  
Les raons esgrimides al maig de 2002 per la Comissió Territorial van ser les següents:
  
?La sol·licitud d'aprovació parcial exclusivament per a la parcel·la d'equipament educativodocent públic i el seu àmbit viari no pot ser atesa per les següents raons:
  
- Es desconeix el mode d'obtenció i gestió del dit sòl, qüestió transcendent perquè este fet pot suposar la impossibilitat d'incorporar-lo posteriorment al conjunt del sector.
  
- D'altra banda l'aprovació de la resta del sector apareix condicionada a una futura modificació puntual la tramitació de la qual es desconeix i que podria demorar-se en el temps i provocar una situació de paralització en cadena no aconsellable per al municipi.
  
Així mateix s'informa que mentre no es procedisca a aprovar l'expedient d'homologació modificativa del sector 1, la citada parcel·la dotacional pública disposa de la qualificació de sistema general equipament comunitari i és factible la construcció de la dita dotació pública ?obra pública - mitjançant la realització d'un Programa d'Actuació Integrada de promoció pública i gestió directa segons es concreta en l'article 33.7 de la LRAU i com a últim requisit per a executar l'obra s'haurà de verificar, segons establix l'article 81 de la LRAU, la compatibilitat d'esta amb l'ordenació urbanística i territorial, per a això se sotmetrà el projecte bàsic als distints tràmits propis del procediment d'aprovació dels plans especials.-
  
Nové
  
L'informe justificatiu presentat amb data 14 de juny indica que els terrenys que corresponen amb l'equipament docent són propietat en part de l'administració municipal, obtinguts per ocupació directa amb data 24 de juny de 1997 i en una altra part ?s'inclou pla on es detallen les distintes parcel·la- són propietat de la Mancomunitat Intermunicipal del barri del Crist que va acordar al novembre de 1998 cedir els dits terrenys per a l'execució del centre docent.
  
D'altra banda hi ha una sèrie de parcel·les que en l'actualitat estan qualificades d'espais lliures (àrees de joc) i vials que seran modificades en el seu ús amb esta homologació que passa a ser dotacional educativocultural i són posteriorment cedides a la Generalitat Valenciana.
  
Les parcel·les propietat de la Mancomunitat han cedit el seu aprofitament a l'Ajuntament d'Aldaia, i està inscrit en el Registre de la Propietat.
  
L'Ajuntament pretén fer una reserva del conjunt d'aprofitaments de totes les parcel·les anteriorment citades, per a realitzar una posterior transferència d'aprofitaments en l'interior del sector 1.
  
Pel que fa a la modificació puntual que possibilitaria l'aparició de les zones verdes necessàries en el sector 1 per al compliment d'estàndard de parc públic, s'indica que es demorarà fins que per part de la Diputació Provincial s'ajuste definitivament el projecte de desdoblament de la carretera provincial VV-3019 €Camí Sant Onofre?.
  
Esta justificació presentada es considera suficient pel que fa a la parcel·la de l'equipament docent.
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de quant antecedix, la Comissió Territorial d'Urbanisme, en la sessió realitzada el 27 de juny de 2002, acorda aprovar parcialment l'homologació modificativa del sector 1 del Pla General d'Ordenació Urbana d'Aldaia en l'àmbit de la parcel·la dotacional pública de l'equipament educativodocent SED així com al seu àmbit vial.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que puga interposar qualsevol altre recurs que estime oportú.